
P  r  o  t  m  i  u  m. 


f^on  possum  non  confiteri,  in  dissertatione 
hac  inaugurati  me  nihil  novi  dicturum,  et  me 
solummodo  sententias  de  morbo  scrophulo- 
so  plurium,  egregiorum  auctorum  hicce  com¬ 
pilasse,  ideo  si  quid  boni  in  pagellis  his ,  L. 
B,  invenies,  id  non  meum  est,  si  quid  au¬ 
tem  ut  mancum,  nec  sat  bene  ordinatum  ca¬ 
stigare  libuerit ,  considera  quaeso ,  vires , 
tempus  et  experientiam  tironem  Iiterarium 
defecisse. 

C  a  p  u  t  I* 
Definitio. 

C^uum  (}e  causa  proxima  morbi  scrophulosi  ideae 
pleriquorum  Pathologorum  discrepent,  hinc  ardua 
est  definitio  morbi  huius  menti  omnium  satisfaciens, 
sequentem  attamen  quam  maxime  congruam  esse 
opinor :  morbus  scrophulosus  est  morbys  vegeta¬ 
tionis  anomalae,  radicans  in  systhemate  lymphati¬ 
co,  se  prodiens  per  intumescentias  glandularum  lym¬ 
phaticarum,  se -et  excretiones  alteratas#  et  abnor¬ 
mem  nytritionem.  —  Definitio  haec  in  morbi  Dia¬ 
gnosi  uberius  dilucidabitur. 


Caput  II* 

i  ’  i  •  .  -  '  -  -■>  ■  .  .  '  i 

Diagnosis. 

Morbus  scrophulosus  in  genere  aetati  infantili 
proprius  est,  ast  ob  diversa  symptomata  quae  in 
variis  evolutionis  suae  periodis  praesefert,  imago 
eius  in  pleris  que  auctoribus  dissimilis  invenitur,  et 
quamvis  dispositio  scrophulosa,  ab  ipso  morbo  in 
prima  evolutionis  periodo  difficulter  dignosci  queat, 
nihilominus  ad  claram  morbi  imaginem  depingen¬ 
dam  ,  distincte  contemplanda  erit  dispositio  scrophu¬ 
losa  ab  ipso  morbo  evoluto. 

A.  Dispositio  scrophulosa,  (rectius  morbus  scro- 
phulosus  occultus)  a  pluribus  auctoribus  ut  primum 
morbi  stadium  contemplatur,  totum  morbi  decur¬ 
sum  in  tria  subdividentes  stadia.  Dispositio  haec  e 
sequentibus  apparitionibus  cognoscitur: 

I.  Ex  causis  genesi  morbi  scrophulosi  faventi¬ 
bus,  quo  plures  enim  harum  in  individuum  quod¬ 
dam  egere ,  eo  major  adest  probabilitas  eidem  in- 
esse  dispositionem  scrophuiosam.  Eausae  hae  pau¬ 
lulum  infra  adducentur. 

II.  Ex  habitu  externo,  qui  hisce  insignis  est, 
nimirum :  caput  respectu  reliqui  corporis  magis  evo¬ 
lutum  ,  adest  praecipue  majus  occiput ,  coma  flava , 
occuli  caerulei ,  splendentes  ,  pupilla  dilatata ,  ge¬ 
nae  colore  amoene  rubro,  circumscripte  tinctaena- 
sus  in  apice  globosus,  labium  imprimis  superius  tu¬ 
midum,  maxillae  largiores  et  fortiores,  colium  bre¬ 
ve  et  crassum,  abdomen  magnum  tumidum,  sed  nec¬ 
dum  durum,  cutis,  tenera,  corpus  integrum  paret  es¬ 
se  bene  nutritum,  sub  accuratiori  tamen  investiga¬ 
tione  pastuosum  et  spongiosum. 

III.  Ex  anomaliis  in  evolutione,  quarumdam 
enim  functionum  evolutio  acceleratur,  aliarum  re¬ 
tardatur,  sic  remoram  patitur  evolutio  dentium,  os¬ 
sium  et  musculorum,  hinc  infantes  scrophulosi  tar¬ 
de  incedunt ;  praecipitatur  ex  adverso  evolutio  fa¬ 
cultatum  psychicarum,  et  virium  sexualium. 

IY.  Ex  variis  symptomatibus  valetudinis  quid- 
piam  imbecillioris,  uti:  frequens  gravedo,  corriza, 
et  epystaxis ,  catarrhus  cum  majori  muci  secretione 
saepius  incedens,  aphthae,  excoriationes ,  et  impe¬ 
tigines  formae  indeterminatae,  saepius  occurrenies , 

quae  omnia  remediis  solitis  non  facile  cedunt,  oe- 
dematosa  artuum  intumescentia ,  in  qua  pressione 
digiti  non  relinquitur  foveola* 

V*  Ex  digestione  crebrius  laesa  apparens  ut  coi* 
luvies  acida  primarum  viarum ,  aut  voracitas  insoli¬ 
ta  ,  praecipue  ut  magna  concupiscentia  ciborum  fa¬ 
rinaceorum,  alvus  iam  pertinaciter  obstipa  ,  iam  diar- 
rhoica ,  alvi  excretiones  nunc  mucosae ,  nunc  viri¬ 
des  aut  atrae ,  vermes  et  flatus  saepius  secedentes , 
nec  non  dolores  cholici  frequentiores* 

VI.  Huc  denique  referuntur  febres  diversae,  quae 
iam  splanchnicarum,  iam  mucosarum,  iam  gastri¬ 
carum  imo  lentarum  febrium  nomine  veniunt,  pro¬ 
dromos  morbi  scrophulosi  saepissime  sistentes,  sin¬ 
gulare  hisce  est,  eas  frequentius  occurrere  primo  et 
secundo  aetatis  anno  ,  esse  decursus  anomali  et  di¬ 
versae  durationis.  Febres  istae  magnas  plerumque 
habent  intermissiones,  per  plures  saepe  decurrunt 
hebdomadas,  in  exacerbationibus  frigori  intensiori 
non  correspondet  calor  modicus,  facile  gignitur  in 
eis  colluvies  acida  primarum  viarum,  aut  colluvies 
mucosa,  et  abdomen  intumescit,  remedia  per  al¬ 
vum  evacuantia  producunt  quidem  in  febribus  simi¬ 
libus  levamen,  sed  non  sanationem  radicalem,  et 
melius  conducunt  medicamenta,  quae  in  genere  no¬ 
mine  antiscrophulosorum  insigniuntur. 

B.  Morbus  scrophulosus  evolutus  (celeberrimi 
Domini  Professoris  Bisehoff  secundum  et  ter¬ 
tium  scrophularum  stadium)  diversissima  obfert 
phoenomena,  ita  ut  vix  detur  forma  morbi,  quam 
crudelis  hic  cetatis  iuvenilis  inimicus  praeseferre  non 
valeat.  In  genere  intumescentia  glandularum  lyjnr 

phaticarnm  primum  et  principale  sistit  symptoma 
morbi  scrophulosi.  Intumescunt  primo  glandulae 
lymphaticae  superficiales  colli,  cervicis,  axillarum  et, 
inquinorum ,  tumor  hic  in  principio  est  mollis ,  glo¬ 
bosus  rarius  oblongus,  mobilis,  saepe  ingens  nan¬ 
ciscitur  volumen  ,  tardius  induratione  plurium  glan¬ 
dularum  et  earumdem  concretione,  superficiem  re¬ 
fert  inaequalem,  tumulosam,  duram,  et  saepe  tan¬ 
ta  apparet  in  eo  fluctuatio,  ut  fluido  quodam  reple¬ 
tus  esse  videatur*  Intumescentia  haec  glandularum 
propagatur  sacudum  decursum  vasorum  lymphati¬ 
corum.  In  interstitiis  tumidarum  glandularum  saepe 
secernitur  fluidum  quoddam  lymphaticum,  saepe 
destructionem  cutis  tumorem  tegentis  in  minori 
plaga  supperationis  ope  causans.  Scrophula  quaeli¬ 
bet  cistidi  propriae  inclusa  est,  donec  morbo  ulte¬ 
rius  decurrente,  textus  cellulosus  convolutum  glan¬ 
dularum  tumidarum  ambiens  induratur,  cistidem 

communem  format,  et  tumorem  hunc  immobilem 
reddit* 

Scrophulae  donec  sunt  mobiles  nullum  causant 
dolorem,  quam  primum  vero  crescendo  cum  par¬ 
tibus  vicinis  coalescunt,  ob  inflammationem  chroni¬ 
cam  in  eis  vigentem,  dolores  causant  tensivos,  pun¬ 
gentes  et  pulsantes ,  indurantur  post  hoc  tales  glan¬ 
dulae,  cutis  illas  tegens  induit  colorem  livide  rubrum , 
pulsus  insimul  quidpiam  acceleratus,  et  urina  parca, 
profunde  rubra  statum  febnlem  indicant.  Menses  et 
anni  seepe  requiruntur,  quoad-usque  scrophulae 
ad  statum  hunc  perducuntur. 

Inflammatio  haec  successive  solummodo,  sed 

©  ' 

fnommisse  quasi  in  suppurationem  progreditur*  Su- 

perficies  rubra  pallescit,  mollescit  tumor,  et  dolo¬ 
res  remittunt,  tarde  tantum  prorumpit  pus  tenax, 
flavescens,  saepe  tamen  aquosa  sanies,  viridis  aut 
atra  profunditur*  Circa  vesperam  semper  adest  feb¬ 
ris  supporatoria*  Ulcus  boc  modo  natum  superfi¬ 
ciem  obfert  lividam ,  aut  coloris  rubro  caerulei,  in¬ 
aequalem  ,  cum  excrescentiis  hinc  inde  fungosis , 
saepe  in  illa  apparent  striae  lymphae  consistentis, 
et  hinc  ulceris  eiusmodi  superficies  praebet  colorem 
caseosum,  si  non  adsunt  excrescentiae  fungosae  ul¬ 
cus  cavum  esse  videtur.  Margines  sat  duri  sunt  ru¬ 
bri,  dentati ,  laxi,  et  cavi*  Ulcera  scrophuiosa  facile 
plorant  sanquinem ,  facile  fiunt  sinuosa,  difficulter 
formant  cicatricem  ,  quae  semper  inaequalis  et  dura 
est ,  et  primo  vere  saepe  apperitur, 

Scrophulae  eiusmodi  in  integra  superficie  cor¬ 
poris  apparene  valent*  In  interioribus  praeprimis  glan¬ 
dulae  mesenterii  scrophulis  afficiuntur*  Signa  passi¬ 
onis  huius  sunt;  concupiscentia  ciborum,  et  alvi  ex- 
cretiones  inordinatae ,  adaugetur  sensim  abdominis 
volumen,  fit  durius,  et|  attactu  nodosum,  secedunt  fla¬ 
tus  frequentes ,  et  urina  turbida  ,  tardius  adest  nau¬ 
sea  immo  vomitus  perfrequens,  et  magna  virium 
delassatio.  Praesentibus  scrophulis  in  hepate ,  feces 
secernuntur  griseae,  evolitur  icterus,  et  adest  dolor 
m  hypohondrio  dextro ;  scrophulae  pancreatis  do¬ 
lorem  causant  in  profundo  inter  scrobiculum  cordis 
et  umbilicum  radicantem ,  dolores  cholicos  diutur¬ 
nos  ,  saepe  vomitum  habitualem  materiae  cuiusdam 
tenacis,  saepe  sanquineae,  praeprimis  apparet  vo¬ 
mitus  hic  ventriculo  ieiuno ;  scrophulae  renum  do¬ 
lorem  causant  obtusum,  prementem  in  regione  lum- 

bali,  ischuriam  periodicam,  secessum  urinae  pure 
aut  sanquine  mixtae  ;  scrophulae  intestinorum  cau- 
sant  dolores  obtusos  per  integrum  abdomen  propa¬ 
gatos,  cum  pertinaci  saepe  vomitu,  passione  hac 
adeo  prosternitur  opus  nutritionis,  ut  plerumque 
summa  ematiatio ,  et  tabes  subsequatur.  Scrophu¬ 
lae  in  plumonibus  forma  phthisis  tuberculosae  in 
conspectum  veniunt,  quae  pubertate  assecuta  in 
phthisim  purulentam  transit.  Probabile  est  scrophu- 
las  in  cerebro  pertinaces  dolores  capitis,  Epyle- 
psiam,  Melancholiam,  Apoplexiam*  Hydrocephalum 
internum  et  externum  causare.  Sectio  cadaverum  in 
plexu  choroideo  scrophulas  demonstravit. 

Praeter  formas  enumeratas  morbus  scrophu- 
losus  evolutus  apparet  forma  tineae  capitis ,  Blepha¬ 
rospasmi,  Blepharophthalrniae  ,  Coniunctivitidis  , 
Ceratitidis ,  Panni,  Blermorrhoeae  sacci  lacrimalis, 
crustae  lacteae,  inflammationis  alarum  nasi,  cum 
excoriationibus  earumdem  et  labiorum ;  saepe  oriun¬ 
tur  inflammationes  glandularum  meatus  auditorii ,  et 
profluvia  saniosa  ex  eodem. 

Accedunt  ut  symptomata  scrophulosi  morbi, 
impetigines  formae  diversissimae ,  ulcera  in  diversis 
partibus,  tumores  lymphatici,  blennorrhoeae ,  po¬ 
lypi,  inflammationes  articulorum,  et  ossium  prae¬ 
cipue  spongiosorum,  in  sequelam  harum  tophi, 
caries ,  spina  ventosa.  In  vervis  paralyses.  (Scrophu- 
larum  forsitan  sequela  saepe  sunt  fungus  haemato- 
des  et  medullaris)  Tandem  hydrops,  tabes,  atro¬ 
phia  j  phthisis  et  tebris  hectica  scenam  claudunt. 

Caput  liL 

De  causis  morbiscrophuiosi. 

Causae  hae  subdividuntur  in  praedisponentes 
et  excitantes,  illae  sunt  respectu  aetatis;  infantia, 
hanc  enim  experientia  docet  ad  scrophulas  maxime 
dispositam  esse ,  quoad  sexum  vero,  sexus  sequior 
huic  enim  sexui  et  aetati  major  convenit  laxitatis 
gradus. 

Constitutio  et  habitus  parentum  quam  pluri¬ 
mum  conferunt  ad  habitum  et  constitutionem  pro¬ 
lium  eorumdem,  id  valet  et  de  scrophulis,  paren¬ 
tum  enim  scrophulosorum,  liberi  scrophulosam 
adipiscuntur  dispositionem ,  imo  saepe  cum  morbo 
evoluto  nascuntur.  Testimonio  sunt  infantes  exulce¬ 
rationibus,  fluxu  aurium,  impetiginibus,  intume¬ 
scentia  glandularum,  spina  bifida,  induratione  glan¬ 
dularum  mesaraicarum ,  a  scrophulosis  parentibus 
nati.  Sed  et  nullus  dubitabit  scrophulas  esse  mor¬ 
bum  hereditarium,  qui  perpenderit,  eas  esse  mor¬ 
bum  constitutionis,  tam  materiae  quam  virium,  eius- 
modi  autem  morbos  generatione  propagari  posse. 

Multum  confert  ad  dispositionem  scrophulosam 
in  infantibus  evolvendam  debilitas  parentum ,  prae¬ 
cipue  defectus  energiae  sufficientis  virium  sexualium, 
hinc  filii  parentum*  Venere  aut  onania  abutentium, 
sic  et  patrum  nimis  provectae  aetatis ,  creberrime 
dispositione  scrophulosa  praediti  sunt. 

Nutrimenta  cruda  et  indigestibilia  in  prima  ae¬ 
tatis  infantilis  periodo,  multum  conferunt  ad  dispo¬ 
sitionem  scrophulosam  evolvendam ,  nutrimenta  efc 

enim  eiusmodi  difficulter  assimilantur ,  et  in  succum 
et  sanquinem  convertuntur,  et  in  humoribus  sem- 
per  crudi  quidpiam  et  heterogeni  remittunt.  * —  Na- 
tura  enim  lac  matris  pro  primo  nutrimento  infanti¬ 
bus  determinavit,  lac  hoc  nunquam  supplebunt  alia 
nutrimenta,  scopus  enim  naturae,  quem  lactatione 
assequi  studet,  est,  ut  infans  qui  tamdiu  pars  erat 
corporis  matris  ,  per  aliquod  adhuc  tempus  cum  illa* 
in  comercio  animali  persistat,  et  eidem  chylum  sub¬ 
ministret  qui  praemi  sa  mixtione  cum  sanquine  ma» 
tris,  in  corpore  materno  illum  iam  vitalitatis  gradum 
nactus  est,  quem  eidem  debilis  infantilis  organisa- 
tio  largiendo  impar  est.  Haec  ex  diversa  qualitate 
lactis  in  variis  lactationis  periodis  evinci  possunt,' 
Tson  supplebitur  lac  humanum  lacte  aliorum  anima¬ 
lium,  haec  etenim  vegetabilibus  solum  vescuntur* 
ideo  necesse  est  ut  lac  eorum  alius  sit  qualitatis*’ 
Ipse  actus  lactationis  multum  confert  ad  faciliorem : 
digestionem,  hoc  modo  lac  saliva  misatur,  et  dige¬ 
stu  facilius  reditur,  emolumentum  hoc  perditur  lac' 
e  Cochleare  aut  lagenula  bibendo.  Huc  accedit  tem¬ 
peratura  diversa  lactis  animalis  substituti. 

Pejus  adhuc  lacte  vaccae  conducunt  infantibus' 
nutrimenta  diversa  non  fermentata,  e  farina,  solano 
tuberoso  aut  aliis  cerealibus  forma  pultis  cocta.  Om¬ 
nis  enim  farina  non  fermentata  producit  chylum  te¬ 
nacem,  mucosum,  difficulter  per  tenera  vasa  lacti¬ 
fera  meabilem,  et  sic  facile  gignuntur  stagnationes. : 
Inaepta  est  praeterea  nimia  copia  nutrimentorum  et 
consvetudo  matrum  infantes  eorumdem  primis  etatis 
annis  cibis  multifariis  asvefaciendi. 

Ad  excolendam  dispositionem  scrophulosam  cer-’ 


45 


fce  mullum  etiam  confert:  Usus  theae  chinensis  et 
potusarabici  primis  aetatis  infantilis  annis,  abusus 
purgantium ,  emeticorum  et  roborantium ,  his  enim 
infringitur  tonus  canalis  alimentaris ,  et  sic  chylus 
ineptus  paratur.  Porro : 

Colluvies  acida  primarum  viarum»  Hac  vigente 
non  recte  contingit  assimilatio  chyli,  chylus  ipse 
particeps  fit  acidi  huius,  quo  vasa  lymphatica  irri¬ 
tantur,  spastice  contrahuntur  et  obturantur. 

Vermes  in  canali  intestinali  dupplici  modo  ad 
scrophularum  genesim  conducunt,  tam  propter  aci¬ 
dam  et  mucosam  chyli  qualitatem  quae  per  ver¬ 
mes  sustinetur,  tam  propter  spasmos  in  systhema- 
te'  organorum  digestionis,  quos  saepissime  vermes 
producunt. 

Vita  sedentaria  et  defectus  motus  muscularis. 
Haec  est  una  ex  principalibus  causis  morbi  scrophu- 
losi  pleriquorum  infantum.  Nisus  enim  inest  infan¬ 
tibus  in  continuum  motum  muscularem,  quo  defi- 
ciente  inhibetur  circulatio  humorum,  et  stagnatio- 
nes  nascuntur. 

Immundities  et  negligentia  culturae  cutis  exter¬ 
nae.  Cute  et  vestimentis  immundis  inhibetur’  tran- 
spiratio  cutis,  et  resorbtio  ex  aere  atmospherico , 
imo  diversa  ex  corpore  ope  cutis  eliminata  et  inep¬ 
ta,  ope  vasorum  lymphaticorum  cutis  rursus  resor¬ 
bentur,  in  lympham  transferuntur,  et  ad  impro¬ 
bam  eius  mixtionem  conducunt.  Debilitatur  practe* 
rea  immunditie  tonus  et  infringitur  vitalitas  cutis, 
quae  debilitas  integro  corpori  praecipue  vasis  lym¬ 
phaticis  communicatur. 

Prava  conditio  aeris  atmospherici.  Aer  humi- 

dus,  et  humide  frigidas,  nimium  mutabilis,  aut 
inclusus  et  quasi  iam  animalisatus  ut  plurimum  scro- 
phularum  causa  est.  Hinc  prae  caeteris  regnare  vi¬ 
demus  morbum  scrophulosum  ad  littora  maris,  in 
vallibus  angustis,  et  domiciliis  pauperum  homini¬ 
bus  nimium  repletis. 

Lecti  nimium  calidi,  et  domicilia  iusto  calidio¬ 
ra  infringunt  etiam  ob  sudores  continuos  tonum  cu¬ 
tis,  et  ansam  praebent  evolutionis  dispositionis  sero- 
phulosae. 

Praematura  nimia  exercitatione  facultatum  animae 
dispositio  scrophulosa  evolvi  valet.  Aetas  enim  in¬ 
fantilis  destinata  est  evolutioni  corporis ,  necesse 
enim  est  ut  corpus  robur  certum  nanciscatur,  ante¬ 
quam  animae  facultates  intenduntur,  ordine  hoc  in¬ 
verso  evolutioni  corporis  necessaria  vis  vitalis  sub- 
trahitur,  et  praecipue  vis  systhematis  lymphatici 
evolutione  hac  occupati  infringitur  r  turbantur  om¬ 
nes  se -et  excretiones ,  et  lympha  corrumpitur. Mul¬ 
tum  praematuram  hanc  intentionem  facultatum  psy¬ 
chicarum  ad  genesim  scrophularum  conferre ,  iam 
inde  patet ,  quod  praematura  harum  facultatum  evo¬ 
lutio  ,  inter  symptomata  eharacteristica  morbi  sero - 
phulosi  a  plerisque  referatur  auctoribus. 

Inter  causas  denique  praedisponentes  referun¬ 
tur  adhuc  onania ,  animi  pathemata ,  uti  tristitia, 
timor,  invidia,  et  tandem  abusus  narcoticorum 
in  infantibus  teneris. 

Omnes  hae  causae ,  si  vel  plures  conspirant  in 
individuo  quodam,  aut  si  sat  diuturne  agunt,  iam 
pro  se  evolvere  valent  morbum  scrophulosum,  et 
,iSic  quodammodo  etiam  ad  causas  excitantes  perti- 

anent,  quamvis  in  genere  solummodo  dispositionem 
scrophulosam  excolant.  Ad  causas  excitantes  prae¬ 
terea  pertinent :  progrediens  evolutio  corporis  in¬ 
fantilis  hoc  enim  opere  praeprimis  vasorum  lympha¬ 
ticorum  intenditur  actio,  dantur  autem  certae  perio¬ 
di  in  quibus  evolutio  haec  majorem  nanciscitur  im¬ 
pulsum  ,  et  systhema  lymphaticum  et  glandularum 
magis  concitatur,  uti  id  patet  ex  sic  dictis  cereolis 
qui  in  periodo  simili  gignuntur.  Cereoli  hi  forman¬ 
tur  etiam  in  individuis  absque  dispositione  scrophu- 
losa ,  sed  periodo  tali  evolutiones  praeterlapsa  di¬ 
sparent,  praesente  vero  dispositione  scrophulosa 
cereoli  hi  fiunt  maiores ,  inflammantur  et  in  veras 
scrophulas  transmutantur,  et  sic  progrediens  evolu¬ 
tio  corporis  infantilis ,  gliscens  scrophularum  ger¬ 
men  resuscitare  valet.  Hinc  saepe  versus  sextum  aut 
septimum  aetatis  annum  scrophulas  prorumpere  vi¬ 
demus,  hoc  enim  tempore  corpus  alacrius  incre¬ 
mentum  capit,  id  saepe  iam  contingit  in  periodo, 
dentitionis,  aut  tardius  tempore  pubertatis. 

Quoad  anni  tempora,  praecipue  tempus  verna¬ 
le  excitare  valet  scrophulas.  Prouti  enim  tempore 
Vernali  magis  intenditur  vita  nervorum  et  vasorum 
sanquiferorum  ,  sic  etiam  ad  alacriorem  actionem 
concitatur  systhema  lymphaticum  et  glandularum , 
et  sic  vigente  in  eis  dispositione  scrophulosa  haec  in 
morbum  ipsum  excolitur.  Experientia  etiam  docet 
erruptionem  scrophularum  tempore  verno  po¬ 
tissimum  contingere. 

Valent  etiam  excitare  scrophulas  diversae  lae¬ 
siones  mechanicae,  uti  contusiones,  vulnera,  com- 
bustiones  ,  ect,  porro  crises  suppressae,  et  aflectio- 

nes  diversae  morbosae,  praecipue  quae  systhema  lym¬ 
phaticum,  et  organa  digestionis  immediate  afficiunt, 
e.  g,  febres  gastricae,  et  intermittentes,  imprimis 
si  in  his  crises  contingunt  imperfectae  ,  aut  meta¬ 
stases  ad  glandulas,  exanthemata  praeterea  quae¬ 
dam  uti  variolae  ct  morbilli ,  quae  facile  metasta¬ 
ses  formant  in  glandulas,  nec  non  lues  venerea, 
saepe  resuscitant  scrophulas. 

Causae  enumeratae  in  genere  remotarum  no¬ 
mine  veniunt,  causa  vero  proxima  morbi  scrophu- 
losi ,  consistit  in  attonia  et  magna  debilitate  systhe- 
matis  lymphatici  cum  morbose  et  specifice  adaucta 
irritabilitate  eiusdem  et  genesi  lymphae  specifica 
acrimonia  praeditae*  Magnam  adesse  debilitatem  et 
attoniam  in  systhemate  lymphatico  vigente  morbo 
scrophuloso  e  sequentibus  patet:  Scrophulae  per 
parentes  nimium  debilitatos  ad  filios  eorumdem 
transplantantur,  eidem  aetati  et  sexui  sunt  propriae, 
quae  laxitate  prae  caeteris  excellunt,  potissimum 
generantur  per  momenta  debilitantia  ,  habitus  scro- 
phulosus  laxitatem  ut  symptoma  characteristicum 
praesefert.  Laxitatem  et  attoniam  hanc  comprobat 
etiam  effectus  medicamentorum,  videmus  enim  re¬ 
media  roborantia ,  et  diaetam  roborantem  in  scro- 
phulis  quam  optime  conducere* 

Morbose  et  specifice  adauctam  irritabilitatem 
in  systhemate  lymphatico  adesse,  sequeutia  pro¬ 
bant:  causae  scrophulas  excitantes  plurimae  ut  ir¬ 
ritamenta  agunt,  adaugent  et  modificant  phoenome- 
na  irritabilitatis,  hac  ratione  actionem  suam  exe-i 
runt  diversa  irritamenta,  ut  laesiones  mechanicae, 
refrigerium,  combustiones,  ect.  Irritamenta  mech^- 


nica  si  in  systhema  lymphaticum  agunt ,  producere 
valent  phoenomena  morbosa  scrophulis  analoga ,  e. 
g*  vaccinatio  miasmatum  ,  dein  per  remedia  irrita¬ 
bilitatem  imminuentia  multa  scrophularurn  sympto¬ 
mata  tolli  possunt,  quamvis  hisce  non  subferratur 
dispositio  scrophulosa.  Denique  plurima  symptoma¬ 
ta  scrophularurn  ut  sequelae  adauctae  irritabilitatis 
systhematis  lymphatici  interpretari  possunt* 

Generari  in  scrophulis  lympham  acrimonia  spe¬ 
cifica  praeditam,  sequentibus  evincere  conabor: 
Causae  etenim  evolutioni  morbi  scropliulosi  faven¬ 
tes ,  omnes  ad  ineptam  lymphae  elaborationem  con¬ 
tribuunt,  hoc  modo  agunt  nutrimenta  inepta,  et 
aer  atmosphericus  pravae  qualitatis,  i|rimundities , 
ect ,  his  fit  ut  lympha  vel  mucosam,  vel  viscidam, 
vel  nimium  aquosam  nanciscatur  conditionem,  et 
sic  magna  gignatur  laxitas,  et  torpor,  ope  horum 
autem  stagnationes,quae  oriri  possunt  etiam  exprae- 
valentihus  in  lympha  partibus  constituentibus  sali¬ 
nis ,  vel  alcalinis,  vel  phlogisticis  ,  talis  enim  pra¬ 
va  lymphae  mixtio  causa  est  se  -  et  excretionum  in. 
eptarum ,  circulationis  turbatae,  sic  ergo  et  stag- 
nationum  ,  lympha  autem  stagnans  corrumpitur,  al¬ 
teratur  assimilatio  in  glandulis  lymphaticis  et  me¬ 
sentericis,  et  ob  defectum  convenientis  assimila- 
tionis  lympha  crudam ,  et  hoc  modo  acrem  retinet, 
qualitatem  ,  facta  suppositione  omne  quod  crudum 
est  irritare,  ac  proin  acrimoniae  nomine  venire 
posse,  Modo  ante  dicto  fit  ut  lympha  illam  aquirat 
qualitatem,  quam  nomine  acrimoniae  scrophulosae 
compellare  placuit ,  et  quae  causa  proxima  morbi 
scrophulosi  esse,  dicitur* 

Adiungere  volo  adhuc  ideas  aliorum  auctorum 
circa  [causam  proximam  morbi  scrophulosi,  sic  qui® 
dam  vetustiorum  pathologorum  dixere  copiam  ex¬ 
cessi  vam  ,  alii  corruptionem  chyli,  alii  denique  ni¬ 
mis  tenacem  consistentiam  humorum  esse  causam 
proximam  morbi  scrophulosi,  Hecker  tandem  exi- 
stimat  causam  proximam  morbi  scrophulosi  esse  va¬ 
rietatem  quamdam  virus  syphilitici.  A.  G.  Rich- 
ter  existimat  causam  proximam  scrophularum fun¬ 
datam  esse  in  aberrante  vegetatione  systhematis  lym¬ 
phatici  et  glandularum,  quae  ansam  praebet  forma¬ 
tioni  lymphae  ineptae  mixtionis:  acrimoniae  sero* 
phulosae. 

Clarissimus  Dnus  P.  B  i  s  c  h  o  f  f  dicit :  causam 
fundamentalem  scrophularum  sitam  esse  in  morbo¬ 
sa  functione  organornm  nutritioni  prospicientium , 
praecipue  in  inertia  systhematis  lymphatici,  cuius 
vasa  et  glandulae  intumescunt  et  indurantur.  Hoc 
modo  nanciscitur  lympha  specificam  natura  sua 
nec  dum  cognitam  mixtionem ,  ope  cuius  dyscrasia 
gcrophulosa  gignitur. 

Eaedem  sunt  circitur  ideae  et  aliorum  recentio- 
rum  pathologorum  in  terminis  solummodo  dif¬ 
ferentium  proud  uni  aut  alteri  systhemati  patho¬ 
logico  adhaerent. 

Caput  IV. 

De  actione  acrimoniae  serophulosae 
in  corpus  humanum. 

Acrimonia  scrophulosa  irritat  non  tantum  sy- 
Sthema  lymphaticum  et  glnadularum  *  sed  et  ner- 

rorum  systhema  ad  alacriorem  concitat  actionem , 
ati  id  demonstrat  praematura  evolutio  facultatum 
osychicarum  in  scrophulosis ,  intenditur  acrimonia 
tiac  etiam  circulatio  sanquinis  ,  uti  id  patet  ex  mo¬ 
tibus  febrilibus  in  scrophulosis  saepius  obvenienti¬ 
bus,  praeprimis  irritantur  organa  secretoria  uti  he¬ 
par,  pulmones,  ect,  quae  ob  irritationem  talem  in 
statum  inflammatorium  chronicum  saepe  per  annos 
durantem  perducuntur.  Acrimonia  haec  saepe  cau¬ 
sticum  aquirit  characterem. 

Acrimonia  scrophulosa  communicat  lymphae 
nisum  in  coagulam  ,  patet  id  ex  conditione  lymphae^ 
quae  in  scrophulosis  saepe  extravasatum  caseosum 
in  tela  cellulari  sistit,  sic  etiam  in  struma  scrophu¬ 
losa,  in  infarctibus  glandularum  mesenterii,  et  pul¬ 
monum,  post  mortem  saepe  lympha  spississima  in¬ 


venitur. 

Lympha,  acrimonia  scrophulosa  privatur  nutri¬ 
ente  sua  qualitate,  et  decomponitur ,  evolvuntur 
in  ea  principia  acida ,  sicuti  colluvies  acida  prima¬ 
rum  viarum  favet  genesi  morbi  scrophulosi ,  eodem 
modo  ad  morbi  scrophulosi  evoluti  effectus  pertinet 
generatio  acidi  in  primis  viis,  praesentiam  acidi 
huius  demonstrant  alvi  excretiones  griseae,  vel  vi¬ 
rides  ,  odor  acidus  ex  ore  scrophulosorum  ,  pyro¬ 
sis  ,  sudores  acidum  redolentes  odorem ,  et  bilis 
lenuis.  Acidum  hoc  in  lympha  generari  valet,  vel 
decompositone  partium  constituentiam  lymphae, 
quatenus  e  coniunctione  sua  liberatur  acidum  pho- 
sphoricum ,  vel  per  impeditam  assimilationem  et 
animalisationem  lymphae ,  quatenus  acidum  nutri¬ 
mentorum  non  satis  subigitur. 

In  summo  tandem  corruptionis  gradu  acrimo¬ 
niae  huius  ,  evolvi  videtur  character  putridus ,  diar¬ 
rhoeae  et  sudores  colliquativi,  symptomata  scorbu- 
ti,  imo  ipsa  febris  putrida,  haemorrhagiae  putridae, 
ulcera  foeda ,  et  gangraenosa  scrophulas  saepe  ad 
funestissimum  finem  perducentia,  id  sufficienter  te-* 
stantur. 

>  • 

Plures  tandem  auctores  per  acrimoniam  hanc 
evolutionem  contagii  scrophulosi,  a  multis  oppug¬ 
nati  ,  admittunt ,  contagium  hoc  in  tinea  capitis 
scrophulosa  evolvi  videtur* 


Caput  V. 

Therapia. 

In  tractatione  morbi  scrophulosi  sequentes  cir¬ 
citer  statui  possunt  indicationes : 

I.  Cum  in  primis  viis  semper  fere  adsit  collu¬ 
vies  acida ,  aut  mucosa ,  haec  ergo  prae  caeteris 
amovenda  erit.  Indicatio  haec  semper  primo  adin- 
plenda  erit,  sive  colluvies  haec  causa  aut  effectus 
mprbi  sit,  secus  enim  incassum  adhiberentur  alia 
medicamenta,  etiam  in  decursu  curae  saepe  locum 
habebit  indicatio  haec ,  quamprimum  nova  eiusmo- 
di  colluviei  generatio  observatur. 

II.  Regulanda  erit  abnormis  actio  systhematis 
lymphatici,  et  moderanda  morbosa  eiusdem  irrita¬ 
bilitas,  hinc  solvendae  erunt  stagnationes  in  ambitu 
vasorum  lymphaticorum  et  glandularum ,  intenden¬ 
dum  erit  opus  resorbtionis ,  se  -  et  excretiones  erunt 
rite  dirigendae.  Huic  indicationi  satisfit  remediis  quae 

specifice  in  systhema  lymphaticum  agunt ,  irritabili¬ 
tatem  morbosam,  systhematis  huius  a  scrophulis 
productam  componunt,  spasmos  solvunt,  se-etex- 
cretiones  promovent,  uti  sunt:  antimonialia ,  mer- 
curialia,  cicuta,  Dulcamara,  Belladonna,  oP  ium 
et  balnea  tepida. 

III.  Roborandum  erit  opus  digestionis,  chilifi- 
cationis  et  sanquificationis ,  verbo  opus  nutritionis 
ad  normalem  typum  perducendum  erit,  ut  hoc  modo 
tonus  et  firmitas  fibrae  imprimatur.  Ad  scopum  hunc 
non  solum  medicamenta  roborantia,  uti  China,  mar- 
tialia ,  remedia  adstringentia ,  amara ,  et  amaro  aro¬ 
matica,  sed  quam  plurimum  nutrimenta  probae 
qualitatis,  aer  saluber  et  purus,  nec  non  summa 
mundities,  conferunt. 

IV.  Amovenda  erunt  symptomata  periculosa ,  et 
denique. 

V.  Causae  excitantes  innoxiae  reddendae  et  in 
quartum  possibile  ammovendae. 

Hae  sunt  indicationes  quae  in  therapia  morbi 
scrophulosi  adimplendae  erunt ,  ipsum  tractamen 
subdividitur  in  diaeteticum  et  pharmaceuticum,  sic- 
que  de  utroque  distincte  loquar. 

A.  Tractamine  diaetetico  iam  una  ex  principa¬ 
libus  indicationibus  adimpletur,  ammoventur  vi¬ 
delicet  causae  excitantes  et  innoxiae  redduntur, 
porro  quanti  sit  momenti  diaeta  apta  in  scrophulis 
iam  inde  patet,  quod  saepe  saepius  sola  diaeta  mor¬ 
bus  hic  sanetur,  et  nunquam  sanabitur  pharmacis 
absque  diaeta  congrua ,  dein  nullum  medicamentum 
diaeta  conveniente  aptius  suffulcit  opus  nutritionis, 
sic  ergo  iusto  tractamine  diaetetico  satisfit  et  aliae 

indicationi ,  sublevatur  nimirum  opus  nutptionis. 
Summi  tandem  est  momenti  regulatio  diaetae  quoad 
prophylaxim  scrophularum. 

Ad  curam  diaeteticam  pertinent  primo  nutrii 
menta  facile  digestibilia ,  et  nequaquam  genesi  acj- 
di  faventia  ,  aut  nimium  nutrientia  ,  optime  conve^ 
nit  recta  copulatio  victus  vegetabilis  et  animalis,  e. 
g.  olera  viridia  cum  iusculis  ex  carne,  caro  rpsgna 
digestu  facilis  ro sta  cum  radicibus  plantarum  par¬ 
cam  amylli  quantitatem  continentibus ,  etc. 

Aer  siccus  et  purus  scrophulosis  summe  es$ 
necessarius ,  ideo  requiritur  ut  scrophulosi  ruri ,  et 
inquantum  anni  tempus  et  tempestas  permittunt  in 
aere  libero  degant.  Hoc  respectu  solertissimam  in¬ 
spectionem  requirunt  domicilia  cubiliaet  dormitoria 
infantum  in  sitioribus  sint  contignationibus  domu¬ 
um,  et  aere  atmospherico  liberum  accessum  permit¬ 
tant,  nequaquam  sint  hominibus  nimium  repleta,  sae¬ 
pius  de  die  apperiantur  fenestrae  eorum,  et  omnia  am* 
moveantur  quae  exhalationem  noxia  causare  valent. 

Motus  corporis  rite  regulandus.  Hinc  ad  vin¬ 
cendam  inertiam  scrophulosis  propriam ,  omnirao- 
de  excitandi  erunt  ad  motus  corporis,  uti  lusum 
cursum  et  alia  exercitia  gymnastica ,  exercitia  haec 
m  quantum  possibile  peragantur  in  aere  atmosphe¬ 
rico  libero ,  uti  in  campis. 

Trictiones  cutis,  his  enim  intenditur  circula¬ 
tio  in  vasis  capillaribus  cutis,  intenditur  circula¬ 
tio  lymphae  opus  resorbtionis  et  transspirationis , 
hoc  modo  solvuntur  stagnationes  ,  promoventur  se 
et  ejveretiones,  musculi  et  nervi  tonum  nancis¬ 
cuntur,  multum  praeterea  conferumt  frictiones  ad 

munditiem  cutis.  Frictiones  hae  optime  fiunt  panno 
laneo ,  in  debilibus  aegrotis  vaporibus  baisamicis 
impraegnato» 

Summa  mundities.  Ouotidie  lavetur  corpus  ae¬ 
groti  aqua  frigida,  et  post  lotionem  frigetur,  semel 
aut  his  omni  septimana  summat  balneum  tepidum, 
lintea  adminus  omni  secundo  aut  tertio  die  permu¬ 
tentur.  Summa  observetur  muntities  in  lectister¬ 
niis,  removeantur  omnia  lectisternia  pitimmas  con¬ 
tinentia,  in  quibus  saepissime  plures  iam  dormivere 
generationes ,  et  sic  veros  nidos  diversae  animalis 
corruptionis  sistunt. 

Balnea  tepida.  Haec  enim  non  solum  ad  mun-' 
ditiem  cutis  quam  plurimum  conferunt,  sed  etiam 
stagnationes  potentissime  solvunt,  intendendo  opus 
resorbtionis  ,  se — et  excretionum,  circulationis  san- 
quinis  et  lymphae ,  et  spasmos  solvendo ,  sistunt 
praeterea  balnea  vehiculum  diversa  medicamenta 
ope  resorbtionis  cutis  immediate  systnemati  lym¬ 
phatico  communicandi. 

B*  Tractamen  pharmaceuticum. 

Non  dari  remedium  specificum  contra  scrophu- 
las ,  compertum  est,  qua  propter  semper  anceps 
erit  tractamen  earum ,  et  medicus  patientia  muni¬ 
tus  sit  oportet,  ne  nimis  cito  deserat  medicamen¬ 
tum  quoddam,  cuius  salutares  effectus  non  apparet 
spatio  aliquot  dierum ;  sed  ex  opposito  non  inhae¬ 
reat  idea  praefixa  remedio  cuidam  pertinaciter,  re¬ 
media  enim  etsi  indicata  diuturne  applicata  per¬ 
dunt  efficaciam  suam ,  ideo  dosis  remediorum  lon¬ 
gius  applicatorum  semper  paululum  augenda  erit , 
et  ipsa  remedia  saepius  mutanda.  Si  non  premunt 

symptomata  periculosa  curam  scrophularum  optime 
instituet  medicus  tempore  vernali,  tam  ob  turge¬ 
rem  in  systhemate  lymphatico  hoc  tempore  ad  auc¬ 
tum,  tam  ob  succos  expressos  plantarum,  qui  vere 
quam  facillime  et  optime  habentur,  et  praestans 
eontra  scrophulas  remedium  sistunt.  Sic  si  conce¬ 
ditur  respectum  habeat  medicus  aetatis  aegro 
scrophulae  enim  in  diversis  corporis  humani  evo¬ 
lutionis  periodis,  varias  subeunt  mutationes,  et  sic 
certa  aetate  facilius,  alia  difficilius  sanantur,  in  ge¬ 
nere  facilius  sanantur  appropingvante  pubertate. 

Complicationes  etiam  scrophularum  in  tracta¬ 
tione  earum  sollicite  sunt  distinguendae ,  compli¬ 
cationibus  saepe  scrophulae  pertinaces  fiunt,  qui¬ 
bus  fcoltis  morbus  ipse  saepe  suffertur.  Disparenti¬ 
bus  symptomatibus  localibus  morbum  ipsum  dispa¬ 
ruisse,  neminem  crediturum  fore  intelligitur ,  sae- 
pe  enim  evanitioni  symptomatum  morbosorum  ex¬ 
ternorum,  subsequuntur  in  scrophqlis  metastases 
gravissimae  ad  partes  internas  ,  ideo  cautissima 
semper  sit  cura  topica  scrophularum*  Porro  non 
obliviscatur  medicus  scrophulas  originarie  esse 
morbum  systhematis  lymphatici  ,  hinc  quantum 
possibile  medicamenta  semper  in  hoc  systema  direc¬ 
ta  sint,  rationem  denique  semper  habeat  constitu¬ 
tionis  individualis  aegroti. 

Ex  ingenti  cohorte  medicamentorum  quae  con¬ 
tra  scrophulas  omni  aevo  applicabantur,  hic  magis 
usitata  solummodo  enumerabuntur. 

I.  Remedia  evacuantia  ,  et  quidem: 

a)  Emetica.  Haec  inter  remedia  principalia  in 
initio  tractaminis  scrophularum  creberrime  lacnnt 

habent,  bene  adbibentur  etiam  in  decursu  curae , 
non  tantum  ad  sordes  e  viis  primis  evehendas,  sed 
etiam  ad  intendendam  actionem  et  circulationem  in. 
systhemate  lymphatico,  et  ad  resorbtionem  ad  —  au¬ 
gendam. 

b)  Purganda.  Ex  serie  horum  optime  adhiben¬ 
tur  purgantia  callefaoientia,  et  drastica,  uti  Rheum, 
Jalappa,  Aloe,  et  Gratiota  ofFicialis.  Minus  bene 
imo  saepe  male  conducunt  purgantia  antiphlogisti- 
ca ,  quamvis  praesente  phlogosi  haec  iliis  etiam 
praeferenda  erunt.  —  Purgantia  etiam  tam  ad  sor¬ 
des  evehendas ,  quam  ad  resorbtionem  incitandam 

•  -  . 
adhibentur. 

II.  Antimonialia.  Remedia  haec  potentissime 
stagnationes  solvunt,  se  —  et  excretiones  promo¬ 
vent,  et  morbose  peccantes  corrigunt ,  resorbtionis 
opus  quam  maxime  intendunt ,  acrimoniam  in  lym¬ 
pha  emendant,  et  sic  in  scrophulis  tonicis  quam 
optime  praemittuntur ,  quum  excepta  roboratione 
quam  plurimas  indicationes  adimpleant.  Prae  cae- 
teris  indicata  sunt  antimonialia  quando  scrophulae 
in  cute  florent,  nunquam  tamen  praesentibus  symp¬ 
tomatibus  colliquationis ,  aut  gastricis.  Antimoniura 
crudum  cum  mitissime  agat ,  ideo  etiam  saepius 
quam  alia  stibii  praeparata  correspondebit. 

III  Mercurialia  ad  antiquissima  contra  scro- 
phulas  usitata  remedia  pertinent,  et  specifice  in  sy- 
sthema  lymphaticum  et  glandularum  agunt ,  opus 
resorbtionis  potentissime  excitent,  stagnationes  hoc 
modo  solvant,  se  —  et  excretiones  promoveant ,  et 
corrigant,  hinc  ad  validissima  remedia  contra  scro- 
phulas  referuntur,  Actio  eorum  contra  scrophulas 


«w/u 


28 


wwu 


quodammodo  par  est  actioni  antimonialium ,  melius 
tamen  adhibentur  mercurialia  quando  scrophulae  in 
internis  et  quidem  in  ambitu  membranarum  muco» 
sarum  ,  antimonialia  vero  si  externe  florent*  Expe¬ 
rientia  docet  salivationem  post  usum  mercurii,  in 
scrophulis  sollicite  esse  evitandam.  Oxydulum  Hy- 
drargyri  muriaticum  contra  scrophulas  prae  caete- 
ris  mercurii  praeparatis  adhibetur,  et  quidem  non 
solum  scopo  alterante  et  solvente  ,  sed  frequentis¬ 
sime  scopo  evacuante  cum  drastico  quodam  pur¬ 
gante  iunctum.  Adhibentur  praeterea  Aethiops  mi¬ 
neralis  et  antimonialis  ,  mercurius  gummosus  et 
pulvis  Plumeri. 

Terra  ponderosa  salita  intensissime  agit  in 
organa  digestionis  et  in  systema  lymphaticum  et 
glandularum ,  intendit  potentissime  opus  resorb- 
tioms  in  vasis  lymphaticis  et  capillaribus ,  hinc  in¬ 
farctus  tenaces  et  viscidos  egregie  solvere  dicitur, 
infensum  est  praeterea  remedium  hoc  vermibus; 
praecipue  laudatur  efficacia  terrae  ponderosae  mu¬ 
riaticae  si  adsit  status  gliscens  inflammatorius  in 
systhemate  lymphatico ,  et  ubi  diuturnus  usus  mer- 
curialium  et  antimonialium  ob  labefactatam  vim 
ventriculi  non  conceditur,  in  casu  simili  plures 
auctorum  Barytam  muriaticam  magnis  extollunt 
laudibus,  semper  tamen  iuncta  sit  remediis  tonicis, 
ex  adverso  complures  celebratissimorum  medicorum 
affirmant,  se  remedii  huius  paucos  aut  plane  nul¬ 
los  effectus  salutares  contra  scrophulas  observasse. 
Caeterum  medicus  medicamentum  hoc  in  usum  tra¬ 
hens  ,  ob  virtutes  eius  venenatas  semper  cautus  sit  * 
oportet. 

V*  Calx  muriata  analogas  cum  remedio  praece¬ 
denti  hacet  virtutes,  attamen  fortiori  adhuc  agit 
stimulo,  hinc  maiori  adhuc  cautela  opus  habet* 

VI*  Praeparata  Chinae ,  ut  principes  roboran¬ 
tium  in  scrophulis  quoque  si  praeprimis  debilitate 
et  attonia  insigniuntur,  liabent  locum  ,  praemissis 
semper  remediis  evacuantibus  et  solventibus,  et 
habito  debito  respectu  virium  digerentium.  Ad 
eundem  ordinem  referuntur* 

VII*  Praeparata  ferri,  quae  magis  china  in 
sanquificationis  opus  influunt,  et  magis  tonum  ad» 
augent  ,  augendo  cruorem  sanquinis  potentissime 
concitant  systhema  arteriosum  ,  ideo  cavendum  ab 
eis  in  scrophula  sic  dicta  florida  ,  aut  praesentibus 
congestionibus,  et  stagnationibus ,  quae  non  laxita¬ 
te  sustinentur,  non  applicentur  in  individuis  ad 
phthisim  aut  haemorrhagias  dispositis,  bene  con¬ 
veniunt  martialia  et  china  individuis  torpidis  ,  ad 
statum  putridum,  aut  colliquativum  pronis,  sem¬ 
per  tamen  vires  digerentes  validas  supponendo. 
Optimum  hoc  scopo  praeparatum  sistit  limatura 
ferri  aicoholisata ,  et  scopo  magis  solvendo  robo¬ 
rante  valent:  Flores  salis  ammoniaci  martiales.  Op¬ 
time  etiam  contra  scrophulas  adhibentur  sosterae 
martiales. 

VIII.  Remedia  narcotica  uti:  ©pium,  Hyoscya¬ 
mus,  Cicuta ,  Belladonna  ,  Dulcamara  etc. ,  prae¬ 
cipue  valent  si  sensibilitas  nimium  adaucta  com¬ 
pescenda  est ,  et  ideo  usus  eorum  in  scrophulis  ma¬ 
gis  symptomaticus  est,  magis  extensum  his  omni¬ 
bus  admittit  usum  Digitalis  purpurea  ,  cum  haec 
specifice  opus  resorbtionis  incitet,  et  sic  facile  stag- 

nationes  solvere  queat  ?  praecipue  ubi  adsunt  exsu¬ 
data  serosa  in  sequelam  scrophularum. 

IX.  Praepata  iodica.  Vix  praeparata  haec  dese¬ 
ruere  officinas  chimicorum ,  et  iam  contra  ornnes 
fere  morbos ,  sic  ergo  etiam  contra  scrophulas  adhi¬ 
bita  fuere,  et  quamvis  fortissime  agant  in  organa 
resorbtionis  et  vasa  lymphatica  ,  attamen  ob  symp¬ 
tomata  periculosa  quae  internus  eorum  usus  saepis¬ 
sime  excepit,  maiori  ex  parte  nunc  topice  solum¬ 
modo  ad  residua  scrophularum  delenda,  praecipue 
contra  indurationes  glandularum  adhibentur. 

X.  Succi  plantarum  recenter  pressi  ob  virtu¬ 
tem  suam  leniter  solveutem  ,  et  excitantem,  se — et 
excretiones  promoventem  optime  suffulciunt  curam 
scrophularum  probe  usitatur  hoc  scopo  succus  Mar¬ 
rubii  albi,  Lactucaesativae  f  Furnariae  ,  Saponariae, 
Cichorei,  Chaer®folii,  Beccabungae  etc. 

XI.  Remedia  resorbentia  uti  Magnesia  carbo- 
nica,  pulvis  lapidum  cancrorum ,  ostrearum,  bene 
adhibentur  ad  resorbendum  acidum,  et  acrimoniam 
scrophulosam  primis  viis  contentam.  Magnesia  hoc 
scopo  bene  copulatur  mercurio  dulci  et  purgante 
quodam  drastico. 

XII.  Alcaiia  fixa  et.  volatilia ,  cum  mucum  in 
primis  viis  potenter  solvant,  systhematis  lympha¬ 
tici  actionem  eJacriorem  reddant  ,  resorbtionem ,  se 
—  et  excretiones  promoveant  ,  acidum  primarum 
viarum  decomponant,  lympham  ipsam  corrigant, 
bene  scrophulis  opponuntur,  praeprimis  praesente 
torpore  systematis  uropoethici.  Inter  praeparata 
ilealium  praecipue  sapo  medicinalis  obmitem  vir- 
utem  suam  solventem  commendari  potest;  magnis 

praeterea  celebratur  encorails  aqua  calcis  in  scro- 
phulis  ossium ,  uti  in  carie  et  spina  ventosa  scro- 
phulosa ,  laudatur  praeterea  aqua  calcis  in  indura- 
tionibus  glandularum  mesenterii  longingvis,  phthi¬ 
si  tuberculosa  ,  et  praesente  acido  primarum 
viarum. 

Xllh  Remedia  amara,  amaro  —  aromatica,  et 
adstringentia.  Praemissa  methodo  evacuante  ,  re¬ 
media  haec  bene  copulantur  solventibus,  aut  solu¬ 
tis  stagnationibus  remedia  haec  finem  curae  anti- 
scrophulosae  creberrime  sistunt* 

XIV.  Egregia  adhuc  contra  scrophulas  medica¬ 
mina  sistunt  balnea  mineralia ,  clysmata  visceralia 
vesicantia ,  fonticuli ,  nec  non  unquenta  ,  linimen¬ 
ta  ,  emplastra ,  ect.  ex  remediis  supra  nominatis 
parata* 

THESES . 

1.  Pharmacis  absque  diaeta  congrua  haud 
sanari  queunt  shrophulae. 

2.  Arteriarum  subcutanearum  in  epydermide 
patentia  oscula  verum  perspirationis  et 
sudoris  organon  sistunt. 

3.  Vires  medicamentorum  nequaquam  ab¬ 
solutae. 

Medicamenta  quae  faemiiiis  sterilitatem 
aut  viris  impotentiam  conciliare  apta, 
in  rerum  natura  non  exisiunt. 

5,  Usum  Hydrargyri  in  syphilide  semper  me¬ 
thodicum  esse  oportet* 

6.  Contagiorum  genesis  et  propagatio,  op¬ 
time  aequiparari  potest  genesi  et  propa¬ 
gationi  fermentorum* 

7*  In  ordinanda  vaenesectione  medicus  non 
temere,  sed  nec  timide  procedat. 

8.  Febris  medelam  naturalem  morborum 
sistit  saluberrimam. 

g,  Non  dantur  inflammationes  venosae. 

10.  Absque  calore  nulla  vita* 

11.  Necrosis  et  caries  non  saltem  forma,  sed 

et  natura  sua  differunt. 

12.  Sublato  producto  morboso,  non  suffer¬ 
tur  morbus. 

l3.  Indubitatas  virginitatis  notas  dari,  nego. 


